als_Latn dik_Latn sag_Latn
Trajneri i Tiranës i ka përsëritur lojtarëve të
tij se janë ende në garë për të fituar gjithçka
Tirana ka vazhduar gjatë ditës së djeshme përgatitjet për ndeshjen e radhës ndaj Apolonisë, që do ta luajë në transfertë. Atmosfera në kampin bardheblu nuk është aspak e mirë, duke qenë se rezultatet e fundit e kanë spostuar ekipin e Maganit në vendin e katërt në tabelën e klasifikimit, por me një diferencë prej gjashtë pikësh nga vendi i parë që mbahet nga Skënderbeu. Por, duke parë se në lojë janë ende edhe shumë pikë, bardheblutë vazhdojnë të jenë në garë për të fituar titullin kampion që është edhe objektivi i tyre në këtë sezon futbollistik. Në skuadër kërkohet vetëm qetësi dhe drejtuesit e kanë garantuar një gjë të tillë, në mënyrë që të kalohet momenti i vështirë që po kalohet. Për këtë arsye presidenti Halili, pas derbit me Partizanin, nuk pranoi dorëheqjen e trajnerit Magani, duke i dhënë besimin për të vazhduar punën si dhe ka konfirmuar se nuk do të ketë asnjë masë për futbollistët e tij.
Analiza – Sipas njoftimit të nxjerrë nga zyra e shtypit pranë klubit bardheblu, përpara stërvitjes së djeshme, tekniku Magani ka bërë një analizë të detajuar me lojtarët e tij, ku është diskutuar për të ardhmen. Tekniku i ka kërkuar mendime futbollistëve se çfarë duhet bërë jo vetëm për të arritur fitoren në ndeshjen e radhës me Apoloninë, por për të gjitha takimet në vazhdim. Gjithashtu ai i ka kujtuar futbollistëve të tij, se Tirana nuk ka dalë ende nga gara për të fituar titullin kampion, por edhe Kupën e Shqipërisë, një kompeticion në të cilin bardheblutë janë kualifikuar për në fazën gjysmëfinale. Nga ana e tyre futbollistët kanë premtuar se do të japin maksimumin në çdo takim duke nisur nga ai me Apoloninë, ku do të synohet fitorja me çdo kusht. Në dy javët e fundit të kampionatit, Tirana ka humbur në derbin ndaj Partizanit dhe ka barazuar në transfertë me Teutën. Dy ditë më parë edhe presidenti Halili, ka pasur një takim me lojtarët, ku është marrë edhe pezullimi për portierin Stivi Frashëri, pas disa komenteve që ai kishte bërë në rrjetin social “Facebook”.
6
Pikë larg vendit të parë që mbahet nga Skënderbeu është Tirana, në një kohë kur ka mbetur edhe faza e katër e Superiores për t’u luajtur.
2
Kompeticione ka si objektiv Tirana të fitojë në këtë sezon. Bardheblutë vazhdojnë të jenë në garë për titullin kampion, ndërkohë që është kualifikuar në gjysmëfinalen e Kupës së Shqipërisë.
Ok
Pas disa ditëve të ngarkuara për shkak të rezultateve, duket se te Tirana është rikthyer qetësia dhe një gjë e tillë është pozitive përpara sfidës me Apoloninë në transfertë.
als_Latn als_Latn als_Latn als_Latn unk als_Latn unk als_Latn luo_Latn als_Latn